RIAA

**Recording Industry Association of America** (skr. **RIAA**) je asociácia, ktorá je v USA reprezentantom hudobného priemyslu. V jej členstve je viacero spoločností ako sú napríklad rôzne hudobné vydavateľstvá, a distribútori, produkujúcich približne 90%&nbsp;všetkých hudobných nahrávok Spojených štátov. 

Primárne RIAA vznikla v roku 1952 ako adminstrátor zavádzania technickej krivky „*RIAA equalization*“, t. j. technického štandardu prenosnovej frekvencie citlivosti výroby a reprodukcie vtedajších vinylových zvukových nahrávok a pokračovala neskôr v spolupráci na vytváraní a administrácii technických štandardov pre ďalšie zvukové nosiče, ako sú magnetofónové pásky, kompaktné audiokazety, kompaktné disky ako aj na softvérových prostrediach založené digitálne technológie.

RIAA taktiež participuje na zhromažďovaní, administrácii a distribúcii hudobných licencií a licenčných poplatkov (tantiém). Táto asociácia prevzala v Spojených štátoch zodpovednosť aj za certifikáciu zlatých a platinových singlov a hudobných albumov.

Hlavným cieľom RIAA je:
# ochrana celosvetového intelektuálneho vlastníctva a práv umelcov podľa prvého dodatku k ústave USA o garancii základných slobôd
# uskutočňovanie výskumu hudobného priemyslu
# monitorovanie a hodnotenie príslušných práv, predpisov a stratégií.

Medzi vrcholných členov asociácie RIAA patria:
* EMI
* Sony Music Entertainment
* Universal Music Group
* Warner Music Group

## RIAA certifikácie
V Spojených štátoch je cena za certifikáciu albumov a singlov podmienená od počtu predaných nosičov v maloobchode a ďalších podporných trhoch. Ďalšie hudobné trhy majú tie isté ocenenia (pozri: Certifikácie predaja na hudobných trhoch). Umelec nezíska certifikáciu automaticky. O cenu žiada hudobné vydavateľstvo, ktoré zaplatí poplatok za vykonanie potvrdzovacieho auditu na ocenenie nahrávky. Preverované sú priame predaje, predaje maloobchodníkom, zásielkové služby, klubové a poštové objadnávky a podobne.

V súčasnosti je zlatým americkým RIAA certifokátom ocenený hudobný nosič, ktorého sa predalo 500&nbsp;000 kusov. V roku 1976 bolo na platinové ceny požadované aby sa predalo milión albumov, alebo 2&nbsp;milióny singlov. V roku 1984 boli zavedené multiplatinové ocenenia. V roku 1989 bolo vzhľadom na redukciu záujmu trhu redukované požadované množstvo singlov pre zlato na 500&nbsp;000 a na platinu na milión. Od roku 1992 asociácia RIAA začala oceňovať jednotlivé disky multidiskových edícií albumov.

### Súčasné RIAA certifikácie
Kritériá pre RIAA certifikáciu sú v súčasnosti tieto:
* 500&nbsp;000 nosičov: **Zlatý album**.
* 1&nbsp;000&nbsp;000 nosičov: **Platinový album**.
* 2&nbsp;000&nbsp;000 alebo viac nosičov: **Multiplatinový album**.
* 10&nbsp;000&nbsp;000 nosičov: **Diamantový album**.
Viacdiskové albumy sú jednotlivo certifikované iba keď ich celková dĺžka dosiahne 100&nbsp;minút. Takto získali dvojnásobnú certifikáciu albumy 
*[[Speakerboxxx/The Love Below]]* od OutKastu (134:56&nbsp;min), či *[[Up! (album)|Up!]]* od Shanii Twain (145:44&nbsp;min), no v čase vinylových, svojou kapacitou limitovaných dvojalbumov, dvojnásobné ocenenie nedostali albumy *[[The Wall]]* od skupiny Pink Floyd, či *[[The Beatles (album)|White Album]]* od skupiny The Beatles.

Albumy naspievané v španielskom jazyku majú požadované počty na certifikáciu limitovanú na:
* 100&nbsp;000 nosičov: **Oro album**.
* 200&nbsp;000 nosičov: **Platino album**.
* 400&nbsp;000 nosičov: **Multi-Platino album**.

## Pozri aj
* Certifikácie predaja na hudobných trhoch
* Zoznam najpredávanejších hudobných umelcov na svete
* Zoznam najpredávanejších singlov sveta
* Zoznam najpredávanejších hudobných albumov na svete

## Referencie


Kategória:Asociácie hudobného priemyslu
Kategória:Hudobné rebríčky
Kategória:Certifikácie predaja na hudobných trhoch